**РЕШЕНИЕ   
№ 3524-ПВР/НР  
София, 16.09.2016**

**ОТНОСНО: назначаване съставите на СИК за изборите за президент и вицепрезидент на републиката и за националния референдум, насрочени на 6 ноември 2016 г.**

**На основание чл. 57, ал. 1, т. 1 и 2 във връзка с чл. 51, ал. 2, чл. 65, чл. 66, чл. 72, ал. 1, т. 4, чл. 89, чл. 90, чл. 91, чл. 92, чл. 95, чл. 96, чл. 3 ал. 3 и § 1, т. 10 от Допълнителните разпоредби на Изборния кодекс и § 2 от ПЗР на Закона за пряко участие на гражданите в държавната власт и местното самоуправление Централната избирателна комисия**

**Р Е Ш И:**

1. **За произвеждане на изборите за президент и вицепрезидент на републиката и за националния референдум, насрочени на 6 ноември 2016 г., се назначават общи секционни избирателни комисии.**
2. **Районната избирателна комисия (РИК) назначава съставите на секционните избирателни комисии (СИК) за изборите за президент и вицепрезидент на републиката, насрочени на 6 ноември 2016 г., не по-късно от 25 дни преди изборния ден – 11 октомври 2016 г., и съставите на подвижните секционни избирателни комисии (ПСИК) не по-късно от 10 дни преди изборния ден – 26 октомври 2016 г., и утвърждава списъка на резервните членове.**
3. **След влизане в сила на заповедта на кмета за определяне броя на секциите на територията на общината РИК със свое решение определя броя на членовете на всяка СИК съобразно броя на избирателите в съответната секция.**

**Консултации при кметовете**

1. **Не по-късно от 35 дни преди изборния ден – 1 октомври 2016 г., при кмета на общината се провеждат консултации за сформиране съставите на СИК. Консултациите за ПСИК се провеждат не по-късно от 13 дни преди изборния ден – 23 октомври 2016 г.**
2. **Консултациите са публични.**
3. **Денят, часът и мястото на провеждане на консултациите се оповестяват публично не по-късно от три дни преди провеждането им и се публикуват на интернет страницата на общинската администрация.**
4. **В консултациите участват партиите и коалициите, които са участвали в изборите за народни представители на 5 октомври 2014 г. и имат парламентарна група в Народното събрание към 8 август 2016 г.**

**Парламентарно представени партии и коалиции са:**

**а) партия ГЕРБ е с парламентарна група от 84 народни представители;**

**б) коалиция БСП лява България е с парламентарна група от 38 народни представители;**

**в) партия ДПС е с парламентарна група от 30 народни представители и**

**г) коалиция Реформаторски блок (РБ) е с парламентарна група от 23 народни представители;**

**д) коалиция Патриотичен фронт – НФСБ и ВМРО е с парламентарна група от 17 народни представители;**

**е) коалиция България без цензура (ББЦ) е с парламентарна група от 14 народни представители;**

**ж) партия Атака е с парламентарна група от 11 народни представители;**

**з) коалиция АБВ (Алтернатива за българско възраждане) е с парламентарна група от 11 народни представители.**

**Нечленуващи в парламентарни групи 12 народни представители.**

**Общият брой на депутатите, обхванати от парламентарни групи е 228.**

1. **В консултациите могат да участват и други партии и коалиции, които не са парламентарно представени.**
2. **При консултациите участващите партии и коалиции представят:**

**а) писмено предложение за състав на СИК, което съдържа:**

**- наименованието на партията или коалицията, която прави предложението;**

**- три имена и ЕГН на предложените лица;**

**- длъжността в комисията, за която се предлагат;**

**- образование, специалност;**

**- телефон за връзка с предложеното за член на СИК лице.**

**б) заверено от партията копие от удостоверение за актуално правно състояние на партията, издадено не по-рано от 8 август 2016 г., или копие от решението за образуване на коалицията за участие в изборите за 43-то Народно събрание. С тях се удостоверяват имената на лицето/лицата, представляващи партията или коалицията;**

**в) когато в консултациите участват упълномощено/и лице/а, се представя пълномощно, подписано от представляващия/ите партията/коалицията, или заверено копие от такова пълномощно;**

**г) списък на резервните членове, които да заместят предложените от партиите и коалициите лица за състави на СИК, когато правомощията на член на СИК се прекратят предсрочно в случаите по чл. 51, ал. 2 от ИК или когато член на СИК не се яви в изборния ден. Заместването се извършва с решение на РИК.**

1. **За проведените консултации се съставя протокол, в който се вписват имената на участвалите лица и в какво качество участват; направените предложения, възражения, особени мнения, становището по предложенията на другите участници, постигнатото съгласие или ако такова не е налице, в какво се изразява съгласието между участвалите в консултациите представители на партиите и коалициите съобразно Методически указания по т. 15 и по кои въпроси не е постигнато съгласие.**
2. **Протоколът се подписва от всички участвали в консултациите лица.**
3. **Към протокола се прилагат постъпилите писмени възражения, особените мнения, когато протоколът е подписан с особено мнение; мотивите за отказ да бъде подписан протоколът, а също така:**

**- поканите до партиите и коалициите за участие в консултациите;**

**- доказателства за публичното оповестяване на деня, часа и мястото на консултациите;**

**- копия от удостоверенията за актуално състояние на партиите, заверено от участвалото/ите в консултациите лице/а, съответно копие от решението за образуване на коалицията за участие в изборите за 43-то Народно събрание през 2014 г.;**

**- пълномощните от лицето/а, представляващо/и партията или коалицията, когато в консултациите участват упълномощени лица;**

**- предложенията на партиите и коалициите за съставите на СИК и за резервни членове на СИК.**

**Състави на СИК**

1. **Секционните избирателни комисии се състоят от председател, заместник-председател, секретар и членове.**

**Броят на членовете на СИК, в това число председател, заместник-председател и секретар, е:**

**а) до 7 членове, но не по-малко от 5 – за секции с до 500 избиратели и за СИК, обслужваща подвижна избирателна кутия;**

**б) до 9, но не по-малко от 5 членове за секции с над 500 избиратели.**

1. **При определяне на съставите на СИК в рамките на общината се запазва следното съотношение между партиите и коалициите:**

**36,84 % за партия ГЕРБ;**

**16,67 % за коалиция БСП лява България;**

**13,16 % за партия Движение за права и свободи;**

**10,09 % за коалиция Реформаторски блок;**

**7,46 % за коалиция Патриотичен фронт – НФСБ и ВМРО;**

**6,14 % за коалиция България без цензура;**

**4,82 % за партия Атака;**

**4,82 % за коалиция Алтернатива за българско възраждане.**

1. **Местата в ръководствата на СИК и местата за членовете се разпределят поотделно по Методически указания по т. 15, която е приложение към настоящото решение.**

**Никоя партия/коалиция не може да има повече от 1/3 (33,33 %) от общия брой на местата в ръководствата на СИК на територията на общината в рамките на района.**

1. **Представителите на една партия или коалиция не могат да имат мнозинство в СИК. Председателят, заместник-председателят и секретарят не могат да бъдат от една и съща партия или коалиция.**
2. **Изисквания към членовете на СИК**

**За членове на СИК се назначават български граждани, които владеят български език и имат право да гласуват за президент и вицепрезидент на републиката и в националния референдум, съгласно разпоредбата на чл. 307 от ИК, и разпоредбата на чл. 4, ал. 1 от ЗПУГДВМС:**

**а) имат навършени 18 години;**

**б) не са поставени под запрещение;**

**в) не изтърпяват наказание лишаване от свобода;**

**г) първичното придобиване на постоянен адрес на територията на Република България от члена на СИК да е не по-късно от 8 август 2016 г.**

**Несъвместимости с качеството член на СИК**

1. **Членовете на една и съща СИК не могат да бъдат помежду си съпрузи или във фактическо съжителство, да са братя и сестри или роднини по права линия.**
2. **Членовете на СИК не могат да бъдат:**

**- кандидати, съпрузи на кандидати или да се намират във фактическо съжителство с кандидат за президент и вицепрезидент;**

**- на изборна длъжност в държавен или местен орган;**

**- орган на изпълнителната власт;**

**- заместник-министри, главен секретар на президента на републиката, на Народното събрание или на Министерския съвет, на министерство или на областна администрация, секретар на община, район, кметство;**

**- съдия в Конституционния съд, във Върховния административен съд или в Административен съд;**

**- прокурор или следовател;**

**- заместник-областен управител или заместник-кмет;**

**- военнослужещ във Въоръжените сили, служител в МВР, в Националната разузнавателна служба, в Национална служба „Охрана“, в Държавна агенция „Технически операции“ или в Държавна агенция „Национална сигурност“.**

1. **Докато заема длъжността си членът на СИК не може да участва в изборите за президент и вицепрезидент на републиката и в националния референдум като кандидат, наблюдател, застъпник, представител на партия, коалиция или инициативен комитет, член на друга избирателна комисия за изборите за президент и вицепрезидент на републиката, анкетьор, член на инициативен комитет и придружител.**

**Изпращане на предложенията в РИК**

1. **Когато при консултациите партиите и коалициите постигнат съгласие, кметът на общината изпраща на РИК не по-късно от 30 дни преди изборния ден – 6 октомври 2016 г., а при консултациите за състава на ПСИК – не по-късно от 12 дни преди изборния ден – 24 октомври 2016 г.**

**а) писмено предложение за съставите на СИК, което съдържа имената, ЕГН, длъжност в комисията, образование, специалност, партията/коалицията, която ги предлага и телефон за връзка;**

**б) списък на резервните членове със същото съдържание;**

**в) предложенията на партиите и коалициите, представени при консултациите;**

**г) копията от удостоверенията за актуално правно състояние на партиите и решенията за създаване на коалициите за участие в изборите за 43-то Народно събрание през 2014 г.;**

**д) пълномощните на лицата, участвали в преговорите, когато партиите и коалициите са се представлявали от пълномощник;**

**е) представените при консултациите списъци на резервните членове на СИК;**

**ж) протокола/ите от консултациите и приложените към него възражения, особени мнения и мотиви за отказ да бъде подписан протоколът;**

**з) копие от съобщението за провеждане на консултациите.**

1. **Когато между участвалите в консултациите не е постигнато съгласие, областният управител на района изпраща незабавно на РИК, но не по-късно от 30 дни преди изборния ден – 6 октомври 2016 г., документите по т. 21, букви „а“ – „з“ включително.**
2. **Районната избирателна комисия назначава съставите на СИК веднага след получаване на документите по т. 21 или т. 22, но не по-късно от 25 дни преди изборния ден – 11 октомври 2016 г.**

**а) при постигнато съгласие:**

**аа) по предложението на кмета по т. 19;**

**бб) ако областният управител не е направил предложение – въз основа на отразеното в протокола от консултациите разпределение на местата в СИК и предложенията на партиите и коалициите, приложени към протокола;**

**б) когато не е постигнато съгласие – въз основа на предложенията на партиите и коалициите при спазване изискванията на т. 14 и т. 16 на Методическите указания по т. 15 от решението, но не по-късно от 25 дни преди изборния ден – 11 октомври 2016 г.**

1. **Когато РИК не вземе решение за разпределение на местата в СИК и не е назначила СИК до 6 октомври 2016 г., тя изпраща незабавно, но не по-късно от 7 октомври 2016 г. цялата документация на ЦИК, която назначава съставите на СИК.**
2. **Районната избирателна комисия взема отделно решение за назначаване съставите на СИК за всяко отделно населено място на територията на общината. Освен разпределението на местата в ръководството на СИК и броя на членовете на СИК от всяка партия и коалиция, решението съдържа и имената на назначените членове във всяка отделна СИК.**
3. **В случай че парламентарно представените партии и коалиции са направили предложения за по-малко от полагащите им се места в СИК, незаетите места се попълват по предложение на други партии и коалиции, участвали в консултациите чрез жребий, проведен по ред, определен с решение на ЦИК.**
4. **С решението за назначаване на съставите на СИК се утвърждават и списъците на резервните членове, предложени от всяка от участвалите в консултациите партии и коалиции.**
5. **Районната избирателна комисия назначава ПСИК в срока по т. 1 и при условията и реда на настоящото решение, когато има подадени не по-малко от 10 заявления за гласуване с подвижна избирателна кутия, в срок до 14 дни преди изборния ден – 22 октомври 2016 г., и кметът (изпълняващият длъжността кмет) е образувал избирателна секция**
6. **Решението на РИК за назначаване съставите на СИК подлежи на оспорване пред ЦИК, а решението на ЦИК за назначаване съставите на СИК подлежи на обжалване пред ВАС.**

**Решението подлежи на обжалване пред Върховния административен съд чрез Централната избирателна комисия в тридневен срок от обявяването му.**

**Председател: Ивилина Алексиева**